La Seguretat Social presenta a l'Ajuntament de Sagunt el projecte d'obres de l'edifici de la plaça Cronista Chabret
24 de febrer 2021

![Imagen 1](/media/2nmb4v1t/86_reunion-seguridad-social.jpg)

La directora provincial de l'Institut Nacional de la Seguretat Social (INSS), Susana Lejarreta ha presentat, aquest matí, a l'Ajuntament de Sagunt les obres que es realitzaran en l'edifici de l'INSS situat en la plaça Cronista Chabret. L'alcalde de Sagunt, Darío Moreno, ha manifestat que és una bona notícia «**perquè eixe edifici no transmetia eixa imatge d'una administració pròxima a la ciutadania, innovadora i oberta a les noves tecnologies. Així que una actualització d'este edifici serà positiva tant per als ciutadans i ciutadanes que són usuaris d'estos servicis com també per als propis treballadors i treballadores de la institució**».

 L'alcalde ha aprofitat esta reunió per a «**recordar eixa reclamació que té l'Ajuntament de Sagunt de sol·licitar, que tal com ja existia, hi haguera una oficina de la Seguretat Social també al Port de Sagunt**». L'alcalde ha informat que, segons li han contestat els representants de la Seguretat Social, este assumpte, en principi, no entra en els seus plans pel fet que ara estan encaminats a una administració més electrònica i que la seu de Sagunt servix no sols per al municipi de Sagunt sinó per a molts altres municipis que no tenen tampoc seu de la Seguretat Social. «**No obstant això**, **afig l'alcalde, era important que remarcàrem eixa reivindicació, que ja existia a la ciutat i continuarem pressionant perquè en el futur la Seguretat Social contemple eixa oficina que permetria també prestar servicis de manera presencial en el nucli del Port de Sagunt**».

 ​

*   [](http://www.facebook.com/sharer.php?u=https://aytosagunto.es/va/actualitat/la-seguretat-social-presenta-a-l-ajuntament-de-sagunt-el-projecte-d-obres-de-l-edifici-de-la-placa-cronista-chabret/ "Facebook")
*   [](http://twitter.com/share?url=https://aytosagunto.es/va/actualitat/la-seguretat-social-presenta-a-l-ajuntament-de-sagunt-el-projecte-d-obres-de-l-edifici-de-la-placa-cronista-chabret/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-seguretat-social-presenta-a-l-ajuntament-de-sagunt-el-projecte-d-obres-de-l-edifici-de-la-placa-cronista-chabret/ "Linked In")
*   [](mailto:?body=https://aytosagunto.es/va/actualitat/la-seguretat-social-presenta-a-l-ajuntament-de-sagunt-el-projecte-d-obres-de-l-edifici-de-la-placa-cronista-chabret/)